Potskerf 14 September 2008 - Blancogemeente
Potskerf 14 September 2008
Baie welkom by nog ‘n Grootgroep Feesgeleentheid! God is hier teenwoordig ... laat ons sáám nader kom en gevul word met Sy onbeskryflike vreugde!
Tema: GESTUUR OM AndER TE dIEN !
KINDERGROEPE AMAZING REIS:
Die kinders gaan direk na hulle Kindergroepe en kom nie eers in die kerkgebou bymekaar soos altyd nie.
VOLGENDE SONDAG - 21 SEPT:
Plek: 4 Brothers Aartappelstoor
Predikers: Cornie + Francois
Tema: Feesvier-oor-God Sondag
Elkeen lees vandag hoofstuk 35 en van Maandag tot Vrydag hoofstukke 36 tot 40 van Rick Warren se boek DIE DOELGERIGTE LEWE.
Die 6de byeenkoms waartydens julle na sessie 6 vd DVD kyk, is hierdie komende week aan die beurt.
5. Die vyfde teks was 1 Petrus 4:10 ”As goeie bedienaars van die veelvoudige genade van God moet elkeen, namate hy ‘n genadegawe ontvang het, die ander dien.”
6. Vandag se teks kom uit Kolossense 4:5 ”Tree met wysheid op teenoor die mense wat nog buite die gemeente is. Maak die beste gebruik van elke geleentheid.”
die 60 sekondes – gebed, elke dag. Ondersteun hierdie oproep volgens die boekmerkies wat uitgedeel is. Hierdie komende week bid ons vir ons Oupa’s en Ouma’s.
Weet u van iemand in nood / krisis / siekte / sterfte/ hospitalisasie??? Maak asseblief kontak met 1 vd volgende:
Tannie Alida Lubbe is oorlede en Vrydag begrawe. Bid vir haar kinders en familie.
Ons loof die Here saam met Charmaine van Huysteen (072- 5111933) dat haar pa Dirk Sutherland tuis is en aansterk (Albatrosstraat 25).
Tannie Lettie Claassen, (Witfonteinweg 27; 044-8707924) is steeds in die Medi-Kliniek en dit gaan nie goed nie.
Bid vir Anthony Cooper (0828281875; Ouposstraat 11) wat met behandeling vir breinkanker begin het.
Bid vir Tiaan Stander wat die komende week weer met Chemo begin (0832802206).
William Lloyd-Townsend (Pineweg 22; 044-8707259) ervaar beterskap na sy operasie.
Benodighede vir SEPTEMBER: Toiletseep; Deoderant; Sjampoo; Badolie; Koekies.
Na aanleiding van die Familiegesprek van 18 en 19 Augustus het die Gemeenteraad die volgende besluite geneem:
Ons sien onsself as ‘n familie van verskillende generasies wat SÁÁM in hierdie wêreld waarin ons leef, God se liefde ontdek, ervaar, wil uitleef en uitdra.
Om te verseker dat álle generasies in ons gemeente (familie) sáám groei, wil ons ‘n groep mense byeenbring wat ons familie-wees doelgerig kan fasiliteer. Ons noem hierdie groep die FAMILIESPAN en hulle bestaan uit verteenwoordigers van verskillende generasies uit die familie. Hulle hoofdoel is om die bestaande groepe, bedieninge en fokusareas te help om na alle fasette van ons gemeente- wees (byeenkomste, ritme en roetines) met ‘n Familie-bril te kyk. Die Familiespan vervang geen van die huidige groepe of kommissies nie, maar is ‘n span wat doelgerig en strategies dink oor tye wanneer die familie saam is. Nie net dit nie, hulle dink ook oor tye wanneer verskillende generasies alleen bymekaar kom en hulle geloof prakties as gestuurdes uitleef. Praktiese vrae is byvoorbeeld:
Hoe stap ons die pad met ons kleuters, peuters, kinders, tieners en naskoolse kinders?
Hoe rus ons huishoudings toe om God se liefde daagliks uit te leef?
Hoe stap ons saam met volwasse familie-lede wat deur nuwe lewensfases gaan soos middeljare en tye van aftrede?
Een van die onmiddellike uitvloeisels is om die pad saam met ons families se peuters, kleuters, kinders en tieners verder uit te brei. Die Gemeenteraad het daarom ‘n aktiewe familie-beginsel keuse gemaak. Dit is naamlik om die pad met hierdie generasies in die hande te gee van ouers van hierdie families. Ouers (as deel van die Familie) is dus verantwoordelik vir die geloofsontwikkeling van hierdie groepe. Die bediening word dus oorgegee aan die Familie- span en ouers. Prakties beteken dit dat die Familiespan gaan help om Ouerspanne op die been te bring. Vir elke ouderdomsgroep moet daar dus ‘n Ouerspan wees wat volledige verantwoordelikheid neem vir die bedienings- pad van daardie groep. Elke Ouerspan in samehang met die Familiespan neem dus inisiatief en neem besluite om hierdie deel van die familie-lewe so effektief moontlik te fasiliteer en organiseer. Hoe dit in die praktyk nog verder gaan ontwikkel, is ‘n proses waaroor nog baie gebid en gesels gaan word.
Die eerste doelwit is om voor die middel van Oktober die Familiespan op die been te kry en daarna om die Ouerspanne aan die gang te kry om dinge vir 2009 te begin regkry.
Hier is dus twee ongelooflike geleenthede om te dien:
Word deel van die Familiespan
Word deel van ‘n Ouerspan
Kontak enige tyd vir Cornie, Francois, Stefan of Eben.
RING VAN GEORGE
(Die volledige terugvoer aan die Gemeenteraad oor die Ringsitting van 8 September 2008, is beskikbaar by die kerkkantoor.) Uit die inleidende gesprek het die verteenwoordigende gemeentes hulle gemeentes se ervarings, bedienings en uitdagings met mekaar gedeel. As Ring het ons die volgende met mekaar in gemeen. Ons wil graag die ervaring met julle as kerkrade deel deur dit aan julle deur te gee:
1. Demografiese verandering: Ons almal ervaar konstante verandering in die gemeentes. Vandag se gemeentes is nie dieselfde as vyf jaar gelede nie. Dit dwing ons tot volgehoue leerbaarheid en afhanklikheid van die lyding van die Here deur Sy Gees.
2. Diversiteit bestuur: Gemeentes moet toenemend ‘n geestelike tuiste en groeiplek wees vir gelowiges met uiteenlopende ervarings, leefwêrelde en lewens uitdagings. Dis deel van die eise en geleenthede van ons tyd. Ons bemoedig mekaar aan om dit te omarm!
3.Wat maak ons met ekumene: In ons eie omgewing is daar ‘n groeiende tendens van die ontstaan van nuwe kerke. Kontak en openheid is die uitdaging, eerder as opposisie en laer vorming.
4.Vestig van vennootskappe: Gesprek en samewerking met reeds bestaande inisiatiewe en bedienings kan ons ondersteun deur vennootskap en samewerking.
Alle voorlopige beplanning is afgehandel en gereed om in werking te tree. Omdat die oprigting van die gedenkmuur almal in die gemeente raak, word die voorlopige riglyne hiervoor, hieronder uiteengesit sodat almal ‘n insae in die beplanning kan kry. Ons ontvang graag terugvoering of vrae oor hierdie projek (skakel gerus 0849 0066 66 of 0828 515 883). Die beplande gedenkmuur sal aan die suidwestelike kant van die kerkperseel in fases, gebou word. Ten einde die gedenkmuur te finansier, word die veertig nisse van die eerste fase teen die spesiale prys van R1 000,00 elk verkoop. Daarna sal ‘n nis R1 500,00 kos. ‘n Nis, word onder die volgende voorwaardes gekoop:
1. Vir lede van, of vorige lede van Blanco- gemeente. (In alle ander gevalle moet ‘n gemotiveerde versoek vir ‘n nis aan die Gemeenteraad voorgelê. Die Gemeenteraad se besluit of daar spesiale omstandighede is waarom ‘n nis aan ander persone verkoop mag word, is finaal.
2. ‘n Nis is bedoel vir ‘n maksimum van twee persone.
3. Die prys van ‘n nis sluit die granietdeksel in. Die eienaar betaal self vir die letterwerk.
4. Die deksel mag alleenlik deur ‘n gemagtigde persoon wat deur Blancogemeente, Blanco aangestel is, oopgemaak en verseël word.
5. Die nis mag alleenlik met die voorafmagtiging van Blancogemeente, verhandel word.
6. Geen skroewe of enige ander apparate vir blomme, mag op enige plek aan die gedenkmuur aangebring word nie. ‘n Lys word onderaan die voetstukke aangebring en houers met blomme, mag daarin geplaas word.
7. Geen kranse of ander voorwerpe word in die tuin van die gedenkmuur of op die gedenkmuur self, toegelaat nie.
8. Verwelkte en dooie blomme sal van tyd tot verwyder word.
9. Blancogemeente aanvaar geen verantwoordelikheid vir enige skade aan die nis en/of inhoud van die nis nie.
10. Die koste vir Welsyn pensionarisse sal op meriete hanteer word. Diesulkes sal die nodige dokumentasie moet voorsien.
PROTEAKLUBUITSTAPPIE – 24 September- belangrike kennisgewing
Vriende, ons gaan op 24 September, Erfenisdag op ‘n besondere manier met ‘n spitbraai vier. Ongelooflik maar waar!! Waar vind hierdie heerlikheid plaas? By die Lions klubhuis aan die onderpunt van Yorkstraat, kan dit nie mis nie, ry af in Yorkstraat tot regoor die hoofingang na die George Toeriste oord en draai links net voordat julle die skaats plankryers se bane kry, dan eerste grondpaadjie na regs en ry net agter die lekker reuk aan en siedaar! Hoe laat – 11h00 by die Lions klubhuis. Ons spreek ons opregte dank uit teenoor die Lions wat vir ons hulle geriewe gratis aangebied het. Wat nog? Die gebruikli- ke eet- en drinkgereedskap, koffie en tee en dis al! Koste beloop R 40.00 per persoon. LET WEL - Ons moet vir Jannie Meyer wat die skaap gaan braai, vroegtydig laat weet vir hoeveel mense hy gereed moet maak. U kry net tot Maandagoggend, 21 September, 11h00 om te bespreek. Geen besprekings sal daarna geneem word nie. Laat asseblief vir Protealede wat nie lid van ons gemeente is nie, van hierdie reëling weet en vertel dit in elk geval vir Proteas wat moontlik nie hierdie Potskerf gaan kry nie.
Bespreek asb. op of voor Maandag- oggend, 11h00, 21 Sept., by Ria, tel. 044 – 8710138 of André by tel. 044-8707 917 Sê ook asseblief of julle ‘n saamrygeleentheid aanbied of benodig.
Musikale geestelike blyspel Sondag 5 Oktober 19:00 Kerksaal George Pro Deo Groep van Coenie Ritter.